Diari Oficial de la Generalitat Valenciana


Sumari del DOGV 9178, del 21-09-2021 (2021/9103)

RESOLUCIÓ de 8 de setembre de 2021, del conseller d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9178

Data del DOGV
:   21-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9103


Data del document
:   08-09-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 8 de setembre de 2021, del conseller d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020. [2021/9103]  
L'article 164.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, disposa que aquelles conselleries que tinguen previst atorgar subvencions hauran d'elaborar amb caràcter previ un pla estratègic de subvencions en el qual s'integraran les subvencions que pretenguen atorgar els seus òrgans dependents, i el contingut de les quals serà el determinat en la legislació bàsica estatal.  
L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, estableix que els òrgans de les administracions públiques que proposen l'establiment de subvencions, amb caràcter previ, hauran de concretar en un pla estratègic de subvencions els objectius i efectes que es pretenen amb la seua aplicació, el termini necessari per a la seua consecució, els costos previsibles i les seues fonts de finançament, i supeditar-se en tot cas al compliment dels objectius d'estabilitat pressupostària.  
Mitjançant la Resolució de 23 de març de 2020, d'aquesta conselleria, es va aprovar el Pla estratègic de subvencions per al període 2020-2023. No obstant això, la Llei 4/2020, de 30 de desembre, de pressupostos de la Generalitat per a l'exercici 2021 (DOGV 8987, 31.12.2020), inclou quatre línies de subvenció que han de ser incorporades a l'esmentat Pla per a oferir la informació relativa a l'activitat subvencional de la conselleria de manera completa i integrada, i amb això afavorir la informació a la ciutadania i la transparència en la gestió.  
Vist tot això, i fent ús de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 173/2020, de 24 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
Modificar el Pla estratègic de subvencions 2020-2023 de la Conselleria d'Educació, Cultura i Esport mitjançant la inclusió de la línia de subvenció S8596000 de la Direcció General de Formació Professional i Ensenyaments de Règim Especial dins de l'objectiu estratègic número 3, d'acord amb el detall que figura com a annex únic.  
  
  
València, 8 de setembre de 2021.- El conseller d'Educació, Cultura i Esport: Vicent Marzà i Ibáñez.  
  
  
ANNEX ÚNIC  
Pla estratègic de subvencions 2020-2023  
  
Línia de subvenció:  
Codi: S8596000  
Denominació: ajudes a alumnat que curse Formació Professional dual en empreses allunyades de l'habitatge habitual o centre educatiu.  
  
Manera de concessió: concurrència competitiva.  
Beneficiaris: alumnat que estiga cursant cicles de Formació Professional dual en centres sostinguts amb fons públics i que realitzen l'activitat formativa dual en empreses.  
Descripció i finalitat: proporcionar una ajuda per a la realització de Formació Professional Dual en empreses a l'alumnat de cicles formatius de Formació Professional de centres educatius sostinguts amb fons públics de la Comunitat Valenciana o la resta de l'Estat i que per les competències que s'adquiriran, els llocs formatius es troben lluny de l'habitatge habitual o centre educatiu.  
  
1. Àrees de competències afectades i sectors cap als quals es dirigeixen les ajudes  
Dirigides a alumnat que realitze l'FP Dual en empreses de la Comunitat Valenciana o de la resta de l'Estat, una vegada acreditada la necessitat de desplaçament per a adquirir les competències predeterminades en el lloc formatiu.  
  
2. Objectius i efectes que es pretenen  
Es pretén que l'elecció de l'oferta formativa d'empreses en la modalitat Dual no estiga condicionada pel factor distància.  
  
3. Mecanismes  
Aquesta subvenció es posarà en pràctica per mitjà de la publicació d'una resolució de convocatòria segons l'ordre reguladora de bases que s'aprove a aquest efecte.  
  
4. Delimitació de les línies bàsiques de les bases reguladores  
- Les persones sol·licitants hauran de cursar l'FP en modalitat Dual en empreses i estar matriculades en centres sostinguts amb fons públics.  
  
- Les convocatòries concretaran els detalls i recursos del procediment a seguir, els terminis de presentació de sol·licituds i la baremació d'aquestes.  
- La puntuació de les sol·licituds estarà en relació amb la distància entre el centre de treball i el centre docent o domicili habitual. La distància mínima es fixarà en les successives convocatòries.  
- La percepció de les quanties estaran subjectes al compliment de la finalitat de la subvenció.  
- El compliment dels requisits de les persones sol·licitants, i puntuació segons barems, serà efectuat pels centres docents.  
  
5. Calendari  
Elaboració i aprovació de les bases reguladores en 2021, i convocatòries anuals d'ajudes des del curs 2020-2021.  
  
6. Termini necessari per a la consecució  
2020-2023.  
  
7. Costos previsibles per a la realització i fonts de finançament  
300.000 - en el pressupost per a l'exercici 2021  
  
8. Pla d'actuació  
1. Elaboració, aprovació i publicació del projecte de l'ordre que regula les bases.  
2. Publicació de la convocatòria.  
3. Resolució definitiva de la convocatòria.  
  
9. Indicadors de seguiment i avaluació  
Nombre de persones beneficiàries.  
  
10. Resultats de l'avaluació del pla estratègic anterior  
No estava inclòs en el pla estratègic anterior.